b'\n_START_ARTICLE_\nKr\xc5\xa1ki most\n_START_PARAGRAPH_\nKr\xc5\xa1ki most (hrva\xc5\xa1ko Kr\xc4\x8dki most, prej Titov most) je dvopasovni cestni most, ki povezuje otok Krk z obalo pri Kraljevici. Dol\xc5\xbeina mostu z vsemi dostopi zna\xc5\xa1a 1430 m._NEWLINE_Dela na mostu so se pri\xc4\x8dela julija 1976 pod pokroviteljstvom predsednika Socialisti\xc4\x8dne federativne republike Jugoslavije Josipa Broza. Slovesno odprtje je bilo 19. julija 1980._NEWLINE_Most je postal znan po betonskem loku do oto\xc4\x8dka Sveti Marko, ki je bil z dol\xc5\xbeino 390 m (dejanski razpon loka je celo 416 m, saj se njegov del nahaja pod morsko gladino) v \xc4\x8dasu gradnje najdalj\xc5\xa1i betonski lok na svetu in je bil za 85 m dalj\xc5\xa1i od takrat najdalj\xc5\xa1ega mostu v Sydneyju._NEWLINE_Pred izgradnjo mostu so otok s celino povezovali trajekti na kratki liniji \xc4\x8cri\xc5\xa1njeva - Voz.'